OpenLLM-France/wikimedia huggingface dataset:
# Escambia konderria (Florida)

Escambia konderria (ingelesez: Escambia County) Floridako konderri bat da, Ameriketako Estatu Batuetan. Hiriburua Pensacola da. 2010eko zentsuaren arabera 297.619 biztanle zituen, Escambia kilometro koadroko azaleran.

## Geografia

Escambia konderriak 2.265,47 kilometro koadro ditu. Horietatik 565,25 ura dira. Beste 1.700,23 lurra dira. Biztanleria dentsitatea 0,01 da.

## Demografia

2010eko zentsoan bizi ziren 297.619 pertsonetatik 210.962 txuriak edo hispanoak dira. Horietatik hispano edo latino kategorian 14.061 dira. 67.443 beltzak edo afroamerikarrak. 2.384 amerikar natiboak ziren eta 400 Hawaii edo Pazifikoko irletako natiboak. 8.015 asiarrak ziren. Bestelako arraza bat kategorian 472 biztanle daude. Bukatzeko euren burua arraza bat baino gehiagotan 7.943 pertsonek kokatzen zuten.

### Biztanleria piramidea
## Kanpo estekak

* Datuak: Q156643
* Multimedia: Escambia County, Florida / Q156643
# Escamilla

Escamilla Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 91 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q568745
* Multimedia: Escamilla / Q568745
# Escambray

Escambray edo Guamuhayako mendizerra (gaztelaniaz: Macizo de Guamuhaya) erdialdeko Kubako mendigunea da, Sancti Spíritus, Villa Clara eta Cienfuegos probintzietan zehar hedatzen dena.
80 km-ko luzera eta 80 km-ko zabalera ditu. Mendiguneko gailur nagusia Pico San Juan da (960 m). 1959 eta 1965 artean bertan Castroaren aurkako matxinada bat burutu zuten.

## Erreferentziak

* ↑ Ros, Enrique. (2006). El Clandestinaje y la Lucha Armada Contra Castro. Miami: Ediciones Universal ISBN 1-59388-079-0..

## Kanpo estekak

* Datuak: Q1366819
* Multimedia: Escambray Mountains / Q1366819
# Esperantoaren bandera

Esperantoaren bandera edo bandera esperantista (esperantoz: Esperanto-flago, Standardo Esperantista edo Verda Flago) esperantoaren ikur ofiziala da mundu osoan. Bandera gehiena berdea da, hasiera-hasieratik berdea izan baita esperantoaren kolorea; eta ezkerreko goiko zatian lauki zuri bat du, bost puntako izar berde bat duena.
Sinbolikoki, hauek dira elementu horien esanahiak:
* Berdea: itxaropena.
* Zuria: bakea.
* Izarra: mundua. Haren bost puntak, bost kontinenteak.

## Historia

Bandera hau Frantziako Boulogne-sur-Merko esperanto taldeak asmatu zuen. 1905ean, herri horretan Esperantoaren Lehenengo Batzar Unibertsala (unua Universala Kongreso de Esperanto) egin zuten, eta bandera hori hizkuntzaren ikurtzat onartu.

## Neurriak

Esperantoaren banderak proportzio hauek ditu:

## Kanpo estekak

* (Ingelesez) Esperanto Flag
* Datuak: Q2742210
* Multimedia: Esperanto flags / Q2742210
# Esperantza Oneko lurmuturra

Esperantza Oneko lurmuturra (ingelesez: Cape of Good Hope, afrikaansez: Kaap die Goeie Hoop, nederlanderaz: Kaap de Goede Hoop, portugesez: Cabo da Boa Esperança) Hegoafrikako itsasalde atlantikoan kokatutako lurmuturra da. Bartolomeu Dias izan zen lehen esploratzaile europarra hara iristen.
Oso ohikoa da uste izatea Esperantza Oneko lurmuturra Afrikako punturik hegoaldekoena dela, baina Agulhas lurmuturra, handik 150 bat kilometrora kokatua, hegoalderago dago. Hala eta guztiz ere, ekuatoretik hegoalderantz, Afrikako mendebaldeko kostaldeari segika itsastatuz gero, Esperantza Oneko lurmuturrak psikologikoki garrantzitsua den mugarria ezartzen du, handik aurrera ekialderantz hegoalderantz baino gehiago ibiltzen hasten baita. Honenbestez, 1488an Bartolomeu Dias portugaldarra lehen aldiz iristea une gogoangarria izan zen, Ekialde Urrunarekin salerosian aritzeko ahaleginean. João de Barros historialariak honela deskribatu zuen aurkikuntza XVI. mendean:
| « | Handik urruntzean, lurmutur handi eta ohargarri hura begiztatu zuten, hainbeste mendez estalirik egondakoa, eta ez hura bakarrik, baizik eta baita beste lurmutur berri bat ere aurkitu zuten hura bezalakoa. Bartolomeu Dias-ek eta bere lagunek hura igarotzean jasan zituzten arrisku eta ekaitzengatik "Oinazetsua" deitu zioten, baina hauek erresumara itzultzean Joan errege jaunak beste izen gorenago bat eman zion, Esperantza Oneko lurmuturra deituz; horrela Indiaren aurkikuntza, hain igurikia eta hainbeste urtetan bilatua, agintzen zuen. | » |
| —. Testu osoa irakurtzeko Wikisourcen duzu eskuragarri |||

## Erreferentziak

* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .
* ↑ Kondaira. .

## Kanpo estekak

* Datuak: Q4092
* Multimedia: Cape of Good Hope / Q4092
# Esperantina (Tocantins)

Esperantina Brasilgo udalerri bat da, Microrregião do Bico do Papagaio estatuan kokatua. 7.530 biztanle ditu 504,023 km²ko eremuan.

## Ikus, gainera

* Microrregião do Bico do Papagaio

## Kanpo estekak

* Datuak: Q977277
* Multimedia: Esperantina (Tocantins) / Q977277
# Esperantinópolis

Esperantinópolis Brasilgo udalerri bat da, Maranhão estatuan kokatua. 18.311 biztanle ditu 452,439 km²ko eremuan.

## Ikus, gainera

* Maranhão

## Kanpo estekak

* Datuak: Q2013171
* Multimedia: Esperantinópolis / Q2013171
# Esperantoaren Eguna

Esperantoaren Eguna abenduaren 15ean ospatzen den esperantoaren omenezko nazioarteko eguna da. Egun horretan, esperantoaren sortzaile L. L. Zamenhofen (1859-1917) jaioteguna gogoratzen da; horregatik, batzuetan, Zamenhof Eguna izenaz ere aipatzen da. Egun hau da, zalantzarik gabe, esperantoaren kulturaren barruan gehien ospatzen den festa. Mundu osoko esperantozaleek batzarrak eta hitzaldiak antolatzen dituzte, efemeridea ospatzeko. Era berean, Eguberriaren gertutasuna baliatuz, ohikoa da esperantozaleen arteak opariak trukatzea ohikoa da; bereziki, hizkuntza horretan idatzitako liburuak.

## Egunaren jatorria

Egunaren tradizioa XX. mendeko bigarren hamarkadan sortu zen, zenbait intelektual zein esperanto zale, besteak beste, Julio Baghy eta Nikolao Nekrasov, aurkeztutako proposamenaren inguruko ausnarketaren ondorioz. Azkenik, Abenduaren 15 festa ospatzeko egun egokiena bezala onartua izan zen. Festaren helburu nagusia esperantoz idatzitako liburua zen eta, horregatik, Esperanto-librotago bezala ere ezagutzen da ("Esperantoz idatzitako liburuaren eguna"). Gaur egun hizkuntza horretan idatzitako liburuak 30.000 baino gehiago dira. Mundu osoan bi milioi pertsonek erabiltzen dute esperanto, horietatik 10.000 baino gutxiago dira ama hizkuntza bezala esperanto dutenak.

## Erreferentziak

* ↑ https://web.archive.org/web/20131216043831/http://www.muyinteresante.es/innovacion/sociedad/articulo/el-dia-internacional-del-esperanto
* ↑ http://www.dia-de.com/esperanto/

## Kanpo estekak

* 2006ko Zamenhof Eguna Albersdorfen, Alemanian egindako ospakizunen bídeoa.
* 2008ko ospakizuna.
* Datuak: Q1024590
* Multimedia: Zamenhofa Tago / Q1024590
# Esperantozko Wikipedia

Esperantozko Wikipedia Wikipediaren esperantozko edizioa da. 2001eko azaroan jarri zen abian, eta 2009ko urriaren hasieran 119.000 artikulu zituen eta Wikipedien zerrendan 21.a zen. 2022ko abuztuan artikuluak 322.980 ziren.

## Kanpo estekak

* Esperantozko Wikipedia
* Datuak: Q190551
* Multimedia: Esperanto Wikipedia / Q190551
# Esperantza (eleberria)

Esperantza (frantsesez: L'Espoir) André Malraux idazle frantsesak idatzitako eleberri ospetsua da. Liburua Gallimard argitaletxeak plazaratu zuen 1937ko abenduan. Narrazioa Espainiako Gerra Zibilean kokatu zuen, Guadalajarako guduan; borrokan horretan Errepublikaren aldeko indarrek frankistak menperatu zituzten. Gerra zibilaren berri eman nahi zuen André Malrauxek, Europako demokraziek Espainiako Errepublikari laguntza eman ziezaioten-edo. Idazleak ez zuen hori lortu baina eleberriak, orduko gertaerei estuki lotuta, gorde du bere gaurkotasuna.

## Argumentua

Espainiako 1936ko gerra-hastapenaren fresko zabal bezain bizia eskaintzen digu eleberri antifaxista honek, ia lubakitik bertatik idatzia. Esperantza liburuaren trama osoa alde errepublikanoan oinarrituta dago. Herrialdeko ezker joera desberdinetatik (komunistak, anarkistak, sozialistak ...) antolatzeko eta eraikitzeko modua eta kanpoko laguntzaren berri ematen du. Halaber, Errepublika kanpotik jaso zuen laguntza azaltzen du: Nazioarteko Brigadak eta sobietarren laguntza taktikoa. Malrauxek gerra hasierako zazpi hilabeteko gertaera batzuk kontatu zituen liburu honetan. Kontakizunean hainbat gogoeta tartekatzen ditu, nobelako pertsonaien arteko elkarrizketetan eta pertsonaia horien beraien baitako haurnasketen bidez. Hauek dira hausnartutako gai batzuk: gerra bera, politika, etika eta ideologia, printzipioen eta eraginkortasunaren arteko talka edota jendearen kezkarik oinarrizkoenak, biziraupena edo heriotza.

## Atalak

Liburua hiru ataletan dago antolatuta:
* "Ilusioa": Errepublikaren aldeko herritarrek haren gogoberotasuna erakusten dute, etsaiak geldi arazteko esperantzan.
* "Manzanares": Madrilgo ibaian Errepublikaren indarrek frankistei bidea moztu zieten. Faxistek Madril inguratu zuten eta hiria bonbardatu zuten.
* "Itxaropena": Abiazioaren eszenak deskribatzen dira Teruel inguruan, Guadalajarako garaipena lortu arte.

## Filma

Malrauxek berak prestatu zuen filmarako gidoia. Filmak Espoir, sierra de Teruel izenburua zuen eta 1940an zabaldu zen. André Malrauxek eta Boris Peskinek egin zuten. 1945ean Louis-Delluc Saria irabazi zuen.

## Zentsura

Eleberria lehendabizi Ce soir egunkari komunistan agertu zen, zatika. Bigarren Mundu Gerra zela eta, zentsuratua izan zen. 1945ean berriro ere plazaratu zen.

## Euskarazko itzulpena

* Esperantza "Literatura Unibertsala" bilduman, Alberdania eta Elkar, Irun/Donostia, 2008. ISBN: 978-84-9746-812-1. Itzultzailea: Karlos Zabala.

## Erreferentziak

* ↑ https://web.archive.org/web/20210612152430/https://www.alberdania.net/eu/libro/esperantza/
* ↑ https://www.themoviedb.org/movie/219924-l-espoir

## Kanpo estekak

* Inma Errea]ren komentarioa Diario de Noticias de Navarra egunkarian, 2008/09/30.]
* Datuak: Q3203257
# Erromatar armada

Erromatar armada (latinez: exercitus Romanus) Antzinako Erromak bere historian zehar zuen indar armatuen izena da, monarkian (c. K.a. 500 urtera arte) errepublikan (K.a. 500–K.a. 31) eta inperioan (K.a. 31– k. o. 395/476) zehar eta bere ondorengoa zen Bizantziar Inperioaren aroan. Beraz, 2.206 urteetan zehar (K.a. 753tik k. o. 1453ra arte), bere osaeran, ekimenduan eta taktiketan hainbat aldaketa izan zituen, tradizio batzuk mantendu arren.

## Erreferentziak

* ↑ The Complete Roman Army, Adrian Goldsworthy Thames & Hudson, 2011
* ↑ The Roman Army: A Social and Institutional History, Pat Southern, Oxford University Press, 2007
* ↑ Companion to the Roman Army, Paul Erdkamp, John Wiley & Sons, 31 Mar 2011

## Kanpo estekak

* Datuak: Q1114493
* Multimedia: Military of ancient Rome / Q1114493
# Erromatar Errepublika berantiar

Erromatar Errepublika berantiarra Erromatar Errepublikaren hondarreko aldia da, 100 azken urteak gutxi gorabehera, non Errepublika sistema moduan porrot egin zuen. Izan ere, ospe handiko pertsonaien arteko ika-mikek eta borrokek gerrez betatako mendea eragin zuten.
Errepublika berantaren mugak ez dira oso argiak. Nolanahi ere, hasiera ohikoena k.a. 133 urtea da, Grako anaiek (Tiberio Grako eta Gaio Grako) Optimates izeneko noblezia zatiari, noblezia atzerakoienari hain zuzen ere, aurre egin ziotenean. Bukaera Erromatar Inperioaren sorrerak markatu zuen.

## Kanpo estekak

* Datuak: Q2815472
# Estazio meteorologiko automatiko

Estazio meteorologiko automatikoa bere tresnen neurketak urruneko leku batera prozedura optiko, elektriko edo irrati-elektriko bidez automatikoki bidaltzen dituen estazioa meteorologikoa da. EMA batek egurats zabaletik babesteko eguraldi-etxola bat izango du, datu-erregistragailua, bateria kargagarria, telemetria (hautazkoa) eta sentsore meteorologikoak eguzki-panel erantsiarekin edo haize-sorgailuarekin eta masta baten gainean muntatuta. Konfigurazio espezifikoa aldatu egin daiteke sistemaren xedearen arabera. Sistemak Argos sistemaren eta telekomunikazioen sistema orokorraren bidez denbora errealean bidali eta datuak gorde ditzake geroago berreskuratzeko.

## Erreferentziak

* ↑ «Estazio meteorologiko automatiko», Euskalterm terminologia banku publikoa

## Kanpo estekak

* Datuak: Q846837
* Multimedia: Automatic weather stations / Q846837
# Este (Italiako leinu historikoa)

Este italiar familia historiko bat izan zen, Ferrarako (1240-1597) eta Modenako (1288-1796) dukerriak menderatu zituena.

## Kide ezagunak

* Herkules I.a Estekoa: (1433 - 1505). Ferrarako lehen dukea; Ariosto eta Boiardo babestu zituen.
* Alfontso I.a Estekoa: Herkules I.aren semea. Ferrara eta Modenako dukea izan zen 1505-1534 bitartean (1476 - 1534). Lukrezia Borgiarekin ezkondu zen (1501) eta Ariosto babestu zuen.
* Hipolito II.a Estekoa: (1509 - 1572). Alfontso I.aren semea zen, eta Esteko kardinala izan zen. Milan, Lyon eta Narbonako artzapezpikua eta Parmako gobernaria izan zen.
* Herkules III.a Estekoa: Modenako azken dukea. Kargutik kendu zuten Campoformioko hitzarmenaren ondorioz (1797). Bere alaba Maria-Beatrizek Habsburgotarren esku utzi zituen Este etxearen ondasun guztiak, Fernando Austriakoarekin ezkondu ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q677173
* Multimedia: House of Este / Q677173
# Este (argipena)

Este edo ESTE hitzek adiera zenbait dituzte:
* Este, Italiako leinu historikoa;
* Este, Italiako Paduako probintziako udalerria;
* ESTE edo Escuela Superior de Técnicos de Empresa, Donostiako Enpresaritza Eskola bat, Deustuko Unibertsitateari atxikia, 1956 urtean sortua eta 1979 urtera arte iraun zuena.
# Estaziñoa

Estaziñoa Lemoa udalerriko auzoa da. 2008ko urtarrilaren 1eko erroldaren arabera, 69 biztanle ditu.

## Demografia eta biztanleria

Estaziñoko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 72 | 70 | 67 | 70 | 68 | 73 | 67 | 64 | 69 |

## Ikus, gainera

* Lemoa

## Kanpo estekak

* Datuak: Q12257282
# Este-Alcosa-Torreblanca

Este-Alcosa-Torreblanca Sevilla administratiboki banatuta dagoen hamaika barrutietako bat da. Hiriaren ekialdean dago. Hegoaldean Cerro-Amate eta Alcalá de Guadaíra, ekialdean Carmona, iparraldean La Rinconada eta Norte eta mendebaldean San Pablo-Santa Justa barrutiekin muga egiten du.

## Auzoak

* Colores-Entreparques
* Torreblanca
* Parque Alcosa-Jardines del Edén
* Palacio de Congresos-Urbadiez-Entrepuentes

## Kanpo estekak

* Datuak: Q4532839
* Multimedia: Este-Alcosa-Torreblanca / Q4532839
# Este (Padua)

Este Italiako udalerri bat da. Paduako probintzian kokatuta dago, Veneto eskualdean. 15.975 biztanle ditu, 32,81 kilometro koadroko azaleran banatuta.

## Mugakideak

Estek honako udalerri hauekin egiten du muga:
Monselice Sant'Elena Villa Estense Baone Carceri Lozzo Atestino Ospedaletto Euganeo Vighizzolo d'Este

## Kanpo estekak

* Datuak: Q34607
* Multimedia: Este / Q34607
# Estearina

Estearina edo Triestearina hiru azido esteariko (18:0) eta glizerina batek osatzen duten triglizerido bat da. ${\ce {C57H110O6}}$ formula du.

## Erabilerak

Animalien gantzetatik lortzen da eta kandelak eta xaboia gogortzeko erabiltzen da.

## Erreferentziak

* ↑ (Ingelesez) Geller, L. W.. (1935-11). «Waxes in the candle industry» Oil & Soap 12 (11): 263–265. doi:10.1007/bf02636720. ISSN 0003-021X. (Noiz kontsultatua: 2018-12-02).

## Kanpo estekak

* Datuak: Q425640
* Multimedia: Tristearin / Q425640
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Estação (Rio Grande do Sul)

Estação Brasilgo udalerri bat da, Rio Grande do Sul estatuan kokatua. 5.582 biztanle ditu 100,266 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1803196
* Multimedia: Estação (Rio Grande do Sul) / Q1803196
# Estazio (argipena)

Estazio hitzak jarduera jakin buurtzeko prestaturiko instalakuntza-multzoa adierazten du. Erabilera zenbait ditu:
* eski-estazioa, eski praktikatzeko prestatu den tokia;
* estazio meteorologikoa, neurketa meteorologikoak egiteko ekipamendua duen instalakuntza;
* espazio estazioa,
** Nazioarteko Espazio Estazioa.
# Fangshan barrutia

Fangshan barrutia (房山区 txinera sinplifikatuz) Beijing osatzen duten barrutietako bat da. 2000ko erroldaren arabera, 814.000 biztanle bizi ziren 1.866,7 kilometro koadroko azaleran, hortaz, barrutiaren dentsitatea 436 biztanle/km$^2$ da.

## Inguru naturala eta kokapena

Barrutiaren mugak hauek dira: Mentougou barrutia iparraldean, Fengtai barrutia ipar-ekialdean, Daxing barrutia ekialdean, eta Hebei probintzia hegoalde eta mendebaldean.

### Zhoukoudian leizea
## Ikus, gainera

* Beijingo banaketa administratiboa

## Kanpo estekak

* (Txineraz) Fangshan barrutiko gobernuaren webgunea.
* Datuak: Q393462
* Multimedia: Fangshan District / Q393462
# Fani Kolarova

Fani Kolarova (bulgarieraz: Фани Коларова; Sofia, 1975eko maiatzaren 29a) bulgariar aktorea da, Frantziako zineman aritutakoa.

## Filmografia

* 1998 : Ispanska muha
* 2002 : La Petite Lili
* 2004 : La Revanche
* 2006 : Buntat na L.
* 2006 : Ma vie en l'air
* 2007 : Truands
* 2008 : Taken
* 2008 : Sur ta joue ennemie
* 2009 : 8 fois debout
* 2009 : " If somebody loves you"
* 2010 : L'Immortel
* Datuak: Q441571
* Multimedia: Fani Kolarova / Q441571
# Fanjingshan

Fanjingshan edo Fanjing mendia, Txinako Tongren hirian dagoen mendi bat da, Guizhou probintzian eta Wuling mendietan. 2.570 metroko altueran dago.
1978an Fanjingshan Erreserba Natural Nazionala sortua izan zen, eta 1986an UNESCOk Biosferaren Erreserba izendatu zuen.
Txinatar budismoarentzat mendi sakratua da. Buda Maitreiaren arabera bodhimaṇḍa da.
2018an UNESCOk Gizateriaren ondarea izendatu zuen.
* Datuak: Q11116077
* Multimedia: Mount Fanjing / Q11116077
# Fangzheng konderria

Fangzheng konderria (txinera sinplifikatuz: 方正县; pinyineraz: Fāngzhèng Xiàn), Harbin osatzen duten barrutietako bat da. 2005eko erroldaren arabera, 230.000 biztanle bizi ziren 2.993,0 kilometro koadroko azaleran.

## Ikus, gainera

* Harbinen banaketa administratiboa

## Kanpo estekak

* (Txineraz) Fangzheng konderriko gobernuaren webgunea.
* Datuak: Q524160
# Fangzi barrutia

Fangzi barrutia (txinera tradizionalez: 坊子区) Txinako barruti bat da, Weifang barruan. Azken zentsuaren arabera 535.039 biztanle zituen 895.44 azaleran banatuta.

## Kanpo estekak

* Datuak: Q749267
* Multimedia: Fangzi District / Q749267
# Fanias

Fanias Eresokoa edo soilik Fanias, Lesbos uhartean jaiotako historialari eta filosofo greziar bat izan zen, Aristotelesen berehalako ondorengoa eta komentarista izan zelako garrantzitsua. Atenasera, K. a. 332an iritsi zen, eta bere herrikide zen Teofrastorekin elkartu zen, eskola peripatetikokoa. Analytica, Categoriae eta De interpretatione lanak idatzi zituen. Aristotelesen lanak kritikatu edo parafraseatzen zituztenak. Dirudienez, Faniasen lan hauek, berez, ez zien askorik gehitu Aristotelesen lanei. Alexandro Afrodisiasekoak, bere lanetako bati erreferentzia egiten dio eta Ateneok Adituen oturuntza izeneko tratatuan aipatzen du.
Filosofiaz gain, Teofrastorekin batera, aurrera eraman zituen Aristotelesen ikerketa fisikoak. Ateneok, sarri aipatzen du botanikari buruzko bere lanean, non ardura handia erakusten duen behaketen definizio eta zehaztasunari dagokienez.
Plutarkogatik Temistoklesen Bizitzaren bidez, Faniasek, historialari bezala ospe handia zuela dakigu. Arlo honetako bere lanik nagusiena, Pyrtancis Eresii izan zen, bere jaioterriaren historia bat edo eresiar magistraturaren garaiaren arabera egituratutako Grezia osoko historia bat izan zitekeena. Siziliako tiranoei eta orokorrean tiraniari buruzko lanak ere idatzi zituen. Lan hauen balioa, kronologia kontuetan aipatua den maiztasunagatik lekukotua da (adibidez, Plutarko, Sulelas eta Ateneok). Greziar literaturarako ekarpenak egin zituen olerkari eta filosofo sokratestarrei buruzko lanekin.
Fanias Eresokoa, greziar historia musikal bati buruzko bilduma sistematikoak egiten lehenetako bat ere izan zen. Bere tratatuak, gaur egun galduak daudenak, garai inperialeko biltzaileentzako funtsezkoak ziren, Ateneo kasu.
# Fankerton

Fankerton, Eskoziako udalerri txiki bat da, Falkirk eremu administratiboan.

## Kanpo estekak

* Datuak: Q5433897
* Multimedia: Fankerton / Q5433897
# Fanjeaux

Fanjeaux ( frantsesez eta ofizialki: Fanjeaux) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q198573
* Multimedia: Fanjeaux / Q198573
# Esne gaingabetu

Esne gaingabetua zentrifugazio baten bidez koipea kendu zaion esnea da. Ateratako koipearekin esne-gaina eta gurina egiten dituzte. Esne gaingabetuak %0,1 koipe inguru du.
Produktu hori oso egokia da esne "osoa" kontsumitzea debekatzen duten erregimen dietetikoetarako, haren gainak odol-kolesterolaren mailak igotzen dituzten gantz-azido aseak baititu.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Ward, Andrew. (2017-5-23). No Milk Today - The vanishing world of the milkman. (1. argitaraldia) Londres: Robinson ISBN 1472138902..

## Kanpo estekak

* Datuak: Q2352187
* Multimedia: Skimmed milk / Q2352187
# Esne kakaodun

Esne kakoduna kakao hauts desegina duen esne edari bat da. Herrialde askotan oso bero zerbitzatzen den edaria da, bereziki klima hotsa dutenetan, aldiz, beste herrialde batzuetan freskagarri gisa hotz zerbitzatu ohi da. Mendebaldeko Herrialdeetan kafea edo tearen ordezko modura gosarian hartzeko ohitura dago, bereziki haurren artean.
Ez da askoz ere lodiagoa den, beroago zerbitzatzen den eta esne gutxiago duen txokolate beroarekin nahastu behar, esne kakaoduna askoz ere arinagoa eta esne gehiago baitu.

## Ikus, gainera

* Txokolate beroa
* Cola Cao
* Nesquik
* Datuak: Q13253
* Multimedia: Chocolate milk / Q13253